CELEX: C2007/315/75
Language: el
Date: 2007-12-22 00:00:00
Title: Υπόθεση T-454/05: Διάταξη του Πρωτοδικείου της 17ης Οκτωβρίου 2007 — Sumitomo Chemical Agro Europe και Philagro France κατά Επιτροπής (Φυτοπροστατευτικά προϊόντα — Δραστική ουσία procymidone — Οδηγία 91/414/ΕΟΚ — Προσφυγή ακυρώσεως — Προσφυγή κατά παραλείψεως — Κατάργηση της δίκης — Αγωγή αποζημιώσεως — Απαράδεκτο — Αγωγή προδήλως αβάσιμη)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/40
            
         Διάταξη του Πρωτοδικείου της 17ης Οκτωβρίου 2007 — Sumitomo Chemical Agro Europe και Philagro France κατά Επιτροπής
   (Υπόθεση T-454/05) (1)
   
   (Φυτοπροστατευτικά προϊόντα - Δραστική ουσία procymidone - Οδηγία 91/414/ΕΟΚ - Προσφυγή ακυρώσεως - Προσφυγή κατά παραλείψεως - Κατάργηση της δίκης - Αγωγή αποζημιώσεως - Απαράδεκτο - Αγωγή προδήλως αβάσιμη)
   (2007/C 315/75)
   Γλώσσα διαδικασίας: η αγγλική
   Διάδικοι
   
      Προσφεύγουσες-ενάγουσες: Sumitomo Chemical Agro Europe SAS (Λυόν, Γαλλία) και Philagro France SAS (Λυόν) (εκπρόσωποι: K. Van Maldegem και C. Mereu, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωπος: B. Doherty)
   Αντικείμενο της υποθέσεως
   Πρώτον, κυρίως, προσφυγή ακυρώσεως κατά της αποφάσεως που υποστηρίζεται ότι έλαβε η Επιτροπή και η οποία περιέχεται στο έγγραφο της 20ής Οκτωβρίου 2005, σχετικά με την άδεια διαθέσεως στην αγορά της δραστικής ουσίας procymidone κατ' εφαρμογήν της οδηγίας 91/414/ΕΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230, σ. 1), δεύτερον, επικουρικώς και σε σχέση προς την προσφυγή ακυρώσεως, προσφυγή κατά παραλείψεως με αίτημα να διαπιστωθεί ότι η Επιτροπή παρανόμως παρέλειψε να λάβει τα μέτρα που ζήτησαν η Sumitomo Chemical Agro Europe SAS και οι θυγατρικές της με επιστολή της 5ης Σεπτεμβρίου 2005 και, τρίτον, αγωγή αποζημιώσεως με αίτημα την αποκατάσταση της ζημίας που ισχυρίζονται ότι υπέστησαν οι ενάγουσες, κυρίως, λόγω της εκδόσεως, εκ μέρους της Επιτροπής, της αποφάσεως που υποτίθεται ότι περιέχεται στο έγγραφο της 20ής Οκτωβρίου 2005 και, επικουρικώς, λόγω της παραλείψεως της Επιτροπής να λάβει τα μέτρα που ζητήθηκαν με την επιστολή της 5ης Σεπτεμβρίου 2005.
   Διατακτικό της διατάξεως
   Το Πρωτοδικείο διατάσσει:
   
               1)
            
            
               Παρέλκει η έκδοση αποφάσεως επί της προσφυγής ακυρώσεως και της προσφυγής κατά παραλείψεως.
            
         
               2)
            
            
               Απορρίπτει την αγωγή αποζημιώσεως ως απαράδεκτη καθόσον σκοπεί στην αποκατάσταση της ζημίας που φέρεται ότι υπέστησαν οι Sumitomo Chemical Agro Europe SAS και Philagro France SAS λόγω της υποτιθεμένης αποφάσεως της Επιτροπής που περιέχεται στο έγγραφο της 20ής Οκτωβρίου 2005.
            
         
               3)
            
            
               Απορρίπτει την αγωγή αποζημιώσεως ως προδήλως αβάσιμη καθόσον σκοπεί στην αποκατάσταση της ζημίας που φέρεται ότι υπέστησαν οι Sumitomo Chemical Agro Europe και Philagro France λόγω της παραλείψεως της Επιτροπής να λάβει τα μέτρα που της είχαν ζητήσει η Sumitomo Chemical Agro Europe SAS και οι θυγατρικές της με την επιστολή της 5ης Σεπτεμβρίου 2005.
            
         
               4)
            
            
               Οι Sumitomo Chemical Agro Europe και Philagro France φέρουν τα δικαστικά έξοδά τους καθώς και τα έξοδα της Επιτροπής.
            
         
      (1)  ΕΕ C 60 της 11.3.2006.